พอดีว่า เมื่อวันที่ 23/03/63 ไปหาที่รพ.มา เนื่องจากมีไข้ ไอ เจ็บคอ หายใจแล้วเหนื่อยๆ ไปตรวจมาตอนไปตรวจ วัดไข้ได้ 38 องศา บอกว่าเป็นทอนซิลอักเสบ ให้ยาฆ่าเชื้อมากิน 10 วัน ตอนนี้ยาหมดแล้ว แต่ยังมีเจ็บคอ และยังมีไข้อ่อนๆเรื่อยๆ มีไอเล็กน้อย แต่เวลากินน้ำจะเจ็บคออยู่ บวกกับตอนนี้มีท้องเสียมา 2-3 วันแล้ว บางวันมีหายใจเหนื่อย หายใจลำบากและแน่นหน้าอก แต่ไม่มีประวัติอยู่ในที่เสี่ยงนะคะ ไม่ได้เดินทางไปในที่เสี่ยงด้วยค่ะ อยากรู้ว่า ควรกลับไปหาอีกรอบมั้ยคะ
สวัสดีค่ะ อาการมีไข้ เจ็บคอ ไอเล็กน้อยดังกล่าวมานั้น อาจจะมีสาเหตุมาจากต่อมทอนซิลอักเสบตามที่แพทย์กล่าวได้ โดยจะเห็นเป็นต่อมทอนซิลแดง บวม หรือมีหนอง สาเหตุอื่นๆเช่นคออักเสบจากเชื้อไวรัส หรือเชื้อแบคทีเรีย เชื้อไวรัสไข้หวัดใหญ่ เป็นต้นโดยจะเกี่ยวกับโรคโควิด 19 หรือไม่นั้น อาจจะต้องมีการซักประวัติและตรวจร่างกายเพิ่มเติม ประวัติที่เข้าได้เช่นมีประวัติสัมผัสกับผู้ป่วยติดเชื้อหรือมีอาการที่คล้ายกัน ทำงานใกล้ชิดกับนักท่องเที่ยว หรือเดินทางไปยังสถานที่ชุมชนมาภายใน 14 วัน และจะต้องมีไข้เกิน 37.5 องศา มีอาการทางระบบทางเดินหายใจร่วมด้วย ซึ่งถ้าเข้าข่ายกลุ่มเสี่ยง แพทย์จะส่งตรวจเสมหะเพื่อยืนยันต่อไปค่ะเบื้องต้นดื่มน้ำมากๆ รับประทานยาตามที่แพทย์สั่งมาให้ครบ พักผ่อน กินยาตามอาการ ลดอาการเจ็บคอ ลดไข้ ลดไอได้ หากหายใจลำบากและแน่นอกมากๆ ควรรีบไปพบแพทย์